 Generate a headline for the following text: nIkọ ìpolongo ipò Ààrẹ TinubuShettima ti fún Ọjọgbọn Banji Akintoye lésì lórí àtẹjáde tí ó fi síta wí pé àwọn kò ṣe àtìlẹyìn fún ìdíje Tinubu láti dupò Ààrẹ Nàìjíríà. Nínú àtẹjáde kan tí agbẹnusọ ikọ ìpolongo náà, Bayo Ouga fi síta ní ọrọ ara Banji Akintoye ló ń sọ kìí ṣe wí pé ó ń gba ẹnu gbogbo ọmọ Yorùbá sọrọ. Ouga ní irọ lásán ni gbogbo ìdúnkokò tí Akintoye ń dún wí pé ẹyà Yorùbá ń gbèrò láti ya kúrò lára Nàìjíríà nítorí kò sí ìjókòó kankan tó wáyé níbi tí àwọn Yorùbá ti ní àwọn ti ṣetán láti kúrò. Kò sí ibi kankan tí àpapọ ọmọ Yorùbá ti jókòó tí wọn wá yan Ọjọgbọn Banji Akintoye àti ikọ rẹ láti ṣe ìdásílẹ Ilana Yoruba láti fi gba ìran Yorùbá kúrò lára orílẹ èdè Nàìjíríà. Ó ní gbogbo ìgbìyànjú Akintoye láti da àwọn ọmọ Yorùbá sínú làásìgbò tàbí jẹ kí irúfẹ ohun tó wáyé ní Rwanda wáyé ní Nàìjíríà ni kò ní wá sí ìmúṣẹ. Nígbà tó ń lórí ẹsùn tí Banji Akintoye fi kan Tinubu wí pé kò ní àǹfàní kankan tí yóò ṣe fún Nàìjíríà lórí ipò ààrẹ tó ń wá, Ouga ní gbogbo ẹnu ni òun fi sọ wí pé Asiwaju Bola Tinubu ní ìfarajìn sí iṣẹ ìsìn ọmọnìyàn ló ṣe gbégbá láti di Ààrẹ Nàìjíríà. Ó ní ìgbàgbọ Tinubu nínú ìṣọkan àti ìdúróire Nàìjíríà níbi tí gbogbo ènìyàn orílẹ èdè yìí yóò ti jẹ múkùndún ìjọba àwaarawa láìfi ẹyà tàbí ẹsìn ṣe ló ṣe gbégbá láti di ààrẹ. Ó fi kun pé gbogbo àwọn ohun tí Ọjọgbọn Akintoye sọ wí pé ó jẹ àwọn lógún ni Tinubu ti ṣaájú sọ wí pé òun yóò gbájúmọ tí òun bá di ààrẹ Nàìjíríà nígbà tó ń ṣàfilọlẹ àwọn nǹkan tó fẹ ṣe tó bá di ààrẹ. Ouga tẹsíwájú pé Tinubu mọ wí pé agbára tó sodo sọwọ ìjọba àpapọ ti pọ púpọ jù ló fàá tí àwọn ìpínlẹ kò fi gòkè tó bó ṣe yẹ tó sì ṣèlérí láti ṣiṣẹ pẹlú àwọn ilé ìgbìmọ aṣòfin láti fi ààyè gba àwọn ìjọba ìbílẹ láti le wà ní ààyè ara wọn ju bí wọn ṣe wà lásìkò yìí lọ. Ó ní ó jẹ ohun ìyàlẹnu fún àwọn wí pé Ọjọgbọn Banji Akintoye tó ti fìgbà kan rí jẹ sẹnétọ ní Nàìjíríà ló yẹ kó jẹ atọnà fún àwọn ọdọ tó ń bọ lẹyìn dípò ṣíṣi àwọn ènìyàn lọnà. Bákan náà ló ní ikọ ìpolongo Tinubu kò lo fídíò Banji Akintoye kankan láti fi ṣe ìpolongo ìbò fún Tinubu tàbí ẹnikẹni. Ẹ o ranti pe a mu iroyin wa fun-un yin pe ẹgbẹ to n ja fun idasilẹ orilẹede ẹya Yoruba, Ilana Ọmọ Oodua ti sọ pe oro nla lawọn ọmọ ilẹ Yoruba gbogbo to ba kopa ninu eto idibo 2023 lorilẹede Naijiria n da fun awon mọlẹbi wọn. Adari apapọ ẹgbẹ Ilana ọmọ Oodua, Ọjọgbọn Banji Akintoye to sọ eyi ninu atẹjade kan to fi sita sọ pe bi orilẹede Naijiria ṣe wa bayi, ko si anfani kankan ti ẹya Yoruba lee ri jẹ lara rẹ. O ni oniruuru ifasẹyin ni apapọ orilẹede Naijiria ti mu ba oniruuru igbesẹ idagbasoke bii ẹkọ ofe, igbayegbadun araalu, ilera ọfẹ ati bẹẹbẹ lọ ti awọn Akin ọmọ Yoruba ti gbe kalẹ fun ẹya Yoruba. Bakan naa lo fi kun un pe nṣe lawọn ọmọ Yoruba to n dije, paapaa Aṣiwaju Ahmed Bola Tinubu to n dije fun ipo aarẹ Naijiria lẹgbẹ oṣelu APC n ba ọjọ iwaju Yoruba jẹ ati pe ogun ti yoo mu itinu ba atiranderan lo nle.  Adari ẹgbẹ Yoruba naa ṣalaye pe oun ko si lẹyin eyikeyi awọn ọmọ Yoruba to n dije fun ipo oṣelu gbogbo lọdun 2023, ṣugbọn ohun wa lẹyin awọn ọdọ to n lepa ati gba orilẹede wọn pada lọwọ awọn adari to n ṣe ṣuta fún wọn. Ọjọgbọn Akintoye ni lootọ loun ti fi igba kan ri kan sara si Tinubu gẹgẹ bi ẹni to kun oju oṣuwọn lati dari Naijiria nigba kan ri ti ina ko tii jo de ori koko ṣugbọn iṣẹlẹ lọwọlọwọ yii fun Yoruba lorilẹede Naijiria fihan pe nnkan ti yi pada. O ni ohun to bani ninujẹ pupọ ni lati ri ilẹ Yoruba to n lewaju pẹlu awọn ohun amayedẹrun ni Afrika wa di eyi ti gbogbo ohun elo amayedẹrun rẹ wa dẹnukọlẹ. Awọn opopona ijọba apapọ n ba ọrọ aje ẹkun wa jẹ. Fasiti wa ni ilu Ifẹ ti ṣe kẹrẹkẹrẹ di ẹgẹrẹmiti. A ko lee kọ ẹkọ imọ nipa ita wa mọ lawọn ile ẹkọ. A ko le kọ ede wa mọ lawọn ile ẹkọ wa gbogbo. A ti di ẹru ni Naijiria. A ko si lee maa ba bayi lọ. : Sure, heres a headline for the given text - Irọ lo pa! Ariwo Yorùbá Nation rẹ, ọgbọn àti dá ọmọ Yorùbá sínú láàsìgbò ni - Tinubu fún Akintoye lésì 